Vidi Aldiano

Oxavia Alḍiano, jhughân èkennal kalabân Viḍi (lahèr è tangghâl 29 Maret 1990) panèka sala sèttong panyanyi bân pangarang lagu Inḍonèsia. Viḍi amolaè karirrâ è inḍustri musik è taon 2008 kalabân arilis album Pelangi di Malam Hari. Lagu "Nuansa Bening" bân "Status Palsu" ḍâri album panèka laris è pasaran bân aghâbây Viḍi èkennal è bânnya' orèng. È awwâl karir, Viḍi narèma pangarghâ'ân lughâlluna kalabân Penyanyi Lakè' Favorit ḍâri MTV Inḍonesia Awarḍs 2009. Bherkat album stuḍio katello'na, Persona (2016), Viḍi ngaolle sertifikasi Triple Platinum ka'angghuy ḍâ' aḍâ'na sa'amponna lèma bulân èjhuwâl album fisik sè laris sampe' 250.000 eksemplar.https://entertainment.kompas.com/read/2017/01/25/202118810/.persona.milik.vidi.aldiano.raih.triple.platinum.

 Kaoḍi'ân awwâl bân Penḍiḍighân 
Oxavia Alḍiano èlahèrraghi è tangghâl 29 Maret 1990[5] è Jakarta, Inḍonesia. Viḍi panèka ana' sarèyang ḍâri Harry Aprianto Kissowo bân Besbarini. Salèrana anḍi' katoronan Jhâbâ ḍâri ramana bân katoronan Minangkabau ḍâri èbhuna. Ramana panèka pongghâbâ bân Ḍirektur PT Tiga Bintang Nusantara, proḍusen perangkat speaker merek V8sound.com, salaèn ghâpanèka, èbhuna panèka ghuru kursus piano. ḍâri ghâris katoronan ramana, salerana aropa’aghi ponakanna penyanyi keroncong legendaris S. Ḍarsih Kissowo. Viḍi anḍi' ḍuwâ' tan-taretan sè anyama Ḍiva Straḍivaryan bân Vaḍi Akbar sè jhughân penyanyi.

 Sombher